cyanic-selkie/wikianc huggingface dataset:
Լեյկո Իկեմուրա
Կենսագրություն
Լեյկո Իկեմուրան 1970-1972 թվականներին սովորել է Օսակայի համալսարանում։ Այնուհետև 1973-1978 թվականներին մեկնել է Իսպանիա՝ Գրանադա և Սևիլյա քաղաքներ՝ ուսանելու Գեղարվեստի ակադեմիայում։ 1979 թվականին Իկեմուրան բնակություն է հաստատում Ցյուրիխում և այնտեղ աշխատում 4 տարի։ Առաջին հասուն կտավները նկարել է 1980 թվականին։ Նկարչի անհատական հանրային ցուցահանդեսը տեղի է ունեցել 1983 թվականին Գերմանիայի Բոն քաղաքում։ Նույն թվականին նկարչական գործունեություն է ծավալել Նյուրնբերգում։ Հաջորդ մի քանի տարիների ընթացքում Իկեմուրան ունեցել է բազմաթիվ անհատական ցուցահանդեսներ այնպիսի պատկերասրահներում և հանրային հաստատություններում, ինչպիսիք են՝ Բազելի ժամանակակից արվեստի թանգարանը (Kunstmuseum Basel Gegenwart), Մելբուրնի միջազգային բիեննալեն՝ Ճապոնիայի տաղավարում։ 1985 թվականին տեղափոխվել է Քյոլն։ Քանդակի հետ աշխատելու հետաքրքրությունը սկսել է 1987 թվականին։ 1990-ական թվականներին Լեյկո Իկեմուրան հիմնականում անդրադարձել է կանանց կերպարներին։ 1991 թվականին նա դարձել է Բեռլինի Գեղարվեստի համալսարանի պրոֆեսոր։
Իկեմուրան ապրում և ստեղծագործում է Բեռլինում և Քյոլնում։
Արտաքին հղումներ
Կատեգորիա:Ճապոնացի նկարչուհիներ Կատեգորիա:Կին քանդակագործներ Կատեգորիա:20-րդ դարի նկարչուհիներ Կատեգորիա:21-րդ դարի կին արվեստագետներ Կատեգորիա:20-րդ դարի քանդակագործներ
Whole Lotta Love
«Whole Lotta Love», բրիտանական Led Zeppelin ռոք խմբի երկրորդ՝ «Led Zeppelin II» ձայնասկավառակի առաջին և ամենահայտնի երգը։ Երգի այցեքարտն են համարվում կիթառային ռիֆը, որը ունիսոն նվագում են Ջիմի Փեյջը և Ջոն Փոլ Ջոնսը, ինչպես նաև սոլոն՝ էլեկտրամագնիսական գործիք թերմենվոքսի վրա («Whole Lotta Love» սինգլային տարբերակում այդ սոլոն չկա)։
Ստեղծման պատմություն
1962 թվականին Մադի Ուոթերսը ձայնագրեց «You Need Love» երգը, որն իր համար գրել էր իր հասակակից Վիլի Դիքսոնը։ 1966 թվականին բրիտանական Small Faces մոդ-խումբը ձայնագրեց երգը որպես «You Need Loving» իրենց նույնանուն առաջին Decca LP-ի համար։ Led Zeppelin-ի տարբերակի տեքստի որոշ մասեր կրկնօրինակվել էին Վիլի Դիքսոնի՝ Պլանտի սիրելի երաժշտի երգից։ Պլանտի ձևակերպումը հատկապես նման է Small Faces-ի տարբերակի Սթիվ Մերիոթի ձևակերպմանը։ «You Need Love»-ի հետ նմանությունը կարող էր 1985 թվականին բերել հայցի՝ ընդդեմ Led Zeppelin-ի, սակայն վեճը կարգավորվեց ոչ դատական կարգով՝ հօգուտ Դիքսոնի։ Ռոբերտ Պլանտը՝ բլյուզ և սոուլ կատարողների մեծ երկրպագուն, հաճախ է կատարում այլ երգեր, հատկապես՝ համերգների ժամանակ։
Փեյջը խոստովանում էր, որ միջին աղմկոտ մասի ստեղծման մեջ կարևոր դեր է խաղացել հնչյունային ռեժիսոր Էդի Քրամերը.
Ես հստակ բացատրեցի նրան՝ ինչ եմ ուզում Whole Lotta Love-ի միջին մասում, և նա փայլուն կերպով օգնեց հասնել ցանկալիին։ Մենք ապավենի վրա շատ պատրաստ հնչյուններ ունեինք՝ ներառյալ թերմենվոքսը և սլայդ կիթառի հակառակ արձագանքը, սակայն նրա գիտելիքները ցածրալիք տատանումների ոլորտում օգնեցին ինձ ավարտին հասցնել հնչյունարին ձևավորումը։ Հակառակ դեպքում ստիպված կլինեինք փնտրել այլ որոշումներ''։ — Ջիմի Փեյջ, Guitar World, 1993
Քննադատական կարծիքներ
Kerrang! ամսագիրը 2009 թվականի հոկտեմբերի 17-ին զետեղեց «Whole Lotta Love» ռիֆը #3-ում «Պատմության ամենասպանիչ 100 ռիֆեր» ցանկում ՝ նշելով. Կակազող, սայթաքող և վերջապես պայթող «Whole Lotta Love» ռիֆը բացում է Led Zeppelin-ի երկրորդ ձայնասկավառակը՝ ստեղծելով գլուխգործոց, որը բացվում է նրանից հետո։ Իր ստեղծումից նույնիսկ 40 տաի անց ռիֆը ոչ մի ձևով չի կորցրել իր հիասքանչ քաղցրությունը
Քավեր տարբերակներ
Երգը բազում անգամներ կատարվել է տարբեր երաժիշտների և խմբերի կողմից։ Մեծ Բրիտանիայում 1970-1980-ական թվականներին եղել է Top of the Pops ծրագրի երաժշտական թեման։ Նաև հնչել է 2008 թվականի օգոստոսի 24-ին Պեկինում կայացած Օլիմպիական խաղերի փակման արարողության ժամանակ Ջիմի Փեյջի և Լեոնա Լյուիսի փոփոխած տարբերակով։ Ե՛վ Լյուիսը, և՛ կազմակերպիչները խնդրում էին, որ երգի բառերի մի մասը փոփոխվեր, հատկապես՝ «I’m gonna give you every inch of my love» («Ես կտամ քեզ իմ սիրո ամեն դյույմը»)։ Ենթադրվում էր «դյույմ» բառը փոխարինել »կտոր» բառով, սակայն եզրափակիչ տարբերակում այդ բառերն ընդհանրապես հեռացվեցին երգից, ինչպես և ողջ երրորդ տունը ։
Ծանոթագրություններ
Կատեգորիա:1969 սինգլներ
Հայերը Թեոդոսիայում
Հայերը Թեոդոսիայում հաստատվել են զարգացած միջնադարում՝ կապված Անիի Բագրատունյաց թագավորության (885-1045) անկման հետ։ 11-12-րդ դարերում Ղրիմի հայկական գաղութները սկսում են ստվարանալ Հայաստանից և Փոքր Ասիայի հայաշատ քաղաքներից այստեղ տեղափոխված վաճառականների ու արհեստավորների խմբերի շնորհիվ ։
Ղրիմահայերի ոչ պաշտոնական կենտրոնը Կաֆա (այժմ՝ Թեոդոսիա) քաղաքն էր։ 11-12-րդ դարերում այստեղ հիմնվեց ղրիմահայերի կողմից ստեղծված ամենահին կառույցը՝ Սուրբ Սարգիս եկեղեցին։ Այն տեղակայված է քաղաքի կենտրոնում, և նրան առընթեր գտնվում է ծովանկարիչ Հովհաննես Այվազովսկու գերեզմանը ։ Վերջինս 1845 թվականին կառուցել էր նաև իր արվեստանոցը, որը հետագայում վերածվում է պատկերասրահի ։
Զարգացած միջնադար
Թեոդոսիայի Սուրբ Սարգիս և մի քանի այլ հայկական եկեղեցիները հիշատակվում են Կաֆայի 1316 թվականի կանոնադրության մեջ։ Կաֆան եղել է եպիսկոպոսանիստ քաղաք, որտեղ 14-րդ դարում եպիսկոպոսի ջանքերով անցկացվել է ջրմուղ։ Քաղաքի պաշտպանական կառույցների մեջ նշանավոր էր Հայկական պարիսպը, որը կոչվում էր «Հայոց բերդ»։ Դրա մի հատվածը մինչև օրս պահպանվել է։ Կաֆան 14-րդ դարում ուներ 70 հազար բնակիչ, որից 46 հազարը հայեր էին ։ Ծովային և ցամաքային ապրանքաշրջանառության այս խոշոր կենտրոնի առևտուրը 13-15-րդ դարերում հիմնականում կատարվում էր հայերի միջոցով, որոնք ունեին վաճառականական ընկերություններ, վարձակալած նավեր, իջևանատներ, պահեստաշենքեր, վարկատու տներ, 12 դրամատուն (բանկ)։ Հայերից բացը առևտուրը գտնվում էր նաև ռուս և ջենովացի վաճառականների ձեռքում։
Բյուզանդիայի կայսր Միքայել VIII Պալեոլոգը, որը ջենովացիների օգնությամբ 1260 թվականին հետ էր գրավել Կոստանդնուպոլիսը և վերացրել Լատինական կայսրությունը, Նինֆեի պայմանագրով ջենովացիներին լիակատար ազատություն էր արտոնել անցնելու Բոսֆորի և Դարդանելի նեղուցներով և նավարկելու Սև ծովում։ Ջենովացիները պահպանում էին հայ վաճառականների հետ ունեցած կապը, քանի որ նրանք Կաֆայի հիմնական բնակիչներն էին և թաթարական շրջանների հետ առևտրական շփումների մեծ փորձ ունեին։ Կաֆան ջենովացիներին հնարավորություն էր տալիս գրեթե չդիմելու քարավանային հեռավոր և վտանգներով լի առևտրին և այն իրականացնել հայ կամ այլազգի վաճառականների միջոցով։ Եթե 13-15-րդ դարերում թերակղզու հարավարևելյան շրջաններում քաղաքական կյանքի տնօրինումը պատկանում էր ջենովացիներին, ապա թերակղզու տնտեսական կյանքում առաջնությունը հայերինն էր։ Հատկապես մեծ դերակատարում ունեին հայ վաշխառուները։ Նոտարական մի շարք ակտերի վկայությամբ՝ դրամատերեր Պետրոսը, Կիլակոզը, Օբերվալին վարկավորել էին ջենովացիներին, ընդ որում ծանր էին դրամատվության պայմանները. եթե պարտքը վճարելու ժամկետն անցներ, ջենովացիները պետք է վճարեին ստացած գումարի կրկնակին։
Սևծովյան գաղթավայրերում իրավական և տնտեսական կյանքը կարգավորելու համար Ջենովական հանրապետությունը ստեղծել էր հատուկ վարչակարգ, որը սկզբում ղեկավարվում էր 1290 և 1316 թվականների կանոնադրություններով։
Ուշ միջնադար
Ջենովայի հանրապետության 1449 թվականի՝ «Սև ծովի ջենովական գաղութների կանոնադրությամբ» Կաֆայի և ամբողջ Խազարիայի գլխավորը հյուպատոսին ըստ աստիճանակարգի հաջորդում էին Ավագների խորհուրդը, մասարները և այլ պաշտոնյաներ։ Կանոնադրությունը չէր միջամտում այլազգիների ներքին կյանքին ու սովորույթներին։ Կաֆացի հայերը, ենթարկվելով ջենովական գաղութային իշխանություններին, միաժամանակ կրթամշակութային, եկեղեցական կյանքը ըստ ազգային կանոնների և սովորույթների տնօրինելու որոշակի ինքնավարություն են ունեցել։ Հայերը ներգրավված էին նաև քաղաքական ոլորտում. դա վկայում է հայ համայնքի իրավունքների ճանաչման մասին։ Այս ամենը պայմանավորված էր Կաֆայում հայերի մեծամասնություն կազմելու հանգամանքով։
Կաֆահայերի վրա էր ծանրացած քաղաքի պաշտպանության, ինչպես նաև կարգուկանոնը պահպանելու ծախսերի զգալի մասը։ Կաֆահայերը իրենց ծախսերով պահում էին ոստիկանություն՝ քաղաքացիների անձի և գույքի պաշտպանության համար, զինված ուժեր, որոնք տեղակայվել էին Կազարատ բերդապահ ավանում և Կաֆան պաշտպանում էին թաթարական ասպատակություններից։ 1475 թվականի հունիսին հինգ օր շարունակ հայերից ու հույներից կազմված զինական ուժերը դիմադրություն են ցույց տալիս թուրք-թաթարական 60 հազարանոց համատեղ ուժերին։ Սակայն Կաֆան գրավվում է, իսկ բնակչությունը սրի քաշվում ու գերեվարվում։ Շուտով կաֆահայերը ստիպված են լինում պատերազմական տուրքեր և խոշոր հարկեր վճարել։ Թուրքական փաշան, զգալով հայերին սիրաշահելու անհրաժեշտությունը, մեղմացնում է իր քաղաքականությունը, նրանց է վերադարձնում հայկական եկեղեցիներն ու վանքերը, թույլատրում վերսկսել տնտեսական գործունեությունը։
Ավարառու հարձակումներից ու տարբեր հարկերից թաթարներին մնացած հարցերը, մասնավորապես՝ կրոնի ու ներքին կյանքի հետ կապված խնդիրները, չէին հետաքրքրում։
Նոր ժամանակներ
1778 թվականի օգոստոս-սեպտեմբեր ամիսներին ռուսական կառավարության ծախսերով և խանի համաձայնությամբ Ղրիմից դուրս են բերվում հին բնակիչները՝ հայերը և հույները, ավելի քան 31 հազար մարդ։
Տեղահանված մոտ 13 հազար հայերից 6 հազարը կաֆահայեր էին։ Մոտ 700 հայեր խուսափել են վերաբնակեցումից։ 1783 թվականին Ղրիմը Ռուսաստանին միացնելուց հետո ռուսական կառավարությունը ստիպված էր միջոցներ ձեռնարկել թերակղզին քրիստոնյաներով բնակեցնելու համար։ Ղրիմում հայերի վերահաստատմանը 1790-ական թվականներին մեծապես օժանդակել է ռուսահայ թեմի առաջնորդ Հովսեփ Արղությանը, որի հղած դիմումները իրենց արտահայտությունն են գտել 1799 թվականի հոկտեմբերի 28-ի կայսերական հրովարտակում։
Մյուս ղրիմահայ համայնքների նման Կաֆայի հայ գաղութը սկսել է աստիճանաբար վերականգնվել։ Հրովարտակի համաձայն՝ Թեոդոսիայում կանգուն մնացած 22 եկեղեցիներից 4-ը, որոնց թվում՝ Սուրբ Սարգիս և Միքայել ու Գաբրիել Հրեշտակապետաց եկեղեցիները, վերադարձվել են հայերին՝ «Հայկական սլոբոդա» հիմնելու համար։
19-րդ դարում Թուրքիայից և Նոր Նախիջևանից Ղրիմ անցած հայ գաղթականության որոշ մասը հաստատվել է նաև Թեոդոսիայի հայկական թաղամասում։ Տեղի հայերը նախկինի պես զբաղվում էին ներքին և արտաքին առևտրով, առևտրական նավագնացությամբ, ձկնորսությամբ, ձկնարդյունաբերությամբ, արհեստներով, արդյունագործությամբ և այլն։
19-րդ դարի երկրորդ կեսին հասարակական-մշակութային կյանքի վերելքը կապված էր Հովհաննես և Գաբրիել Այվազովսկի եղբայրների անվան հետ։ 1858 թվականի Նոր Նախիջևանի ու Բեսարաբիայի հայկական թեմի առաջնորդ Գաբրիել արքեպիսկոպոս Այվազովսկին հայ ժողովրդի արևելահայ և արևմտահայ հատվածների հետ ավելի սերտ շփումներ հաստատելու համար թեմի կենտրոնը Քիշնևից տեղափոխել է Թեոդոսիա։ 1860 թվականից այստեղ հրատարակել է Փարիզի «Մասյաց աղավնի» հանդեսը։ 1858 թվականին հիմնադրել է Խալիբյան ուսումնարանը (իր անվանումը ստացել է հայ մեծահարուստ Հարություն Խալիբյանի անունից, որը ուսումնարանը հիմնելու համար տրամադրել էր 200 000 ռուբլի), որին կից 1860 թվականին հիմնել է տպարան, հրատարակվել հանդես։ Այստեղ հրատարակված գրքերի մեծ մասը եղել են դասագրքեր։
Ուսումնարանում դասավանդվում էին բոլոր այն գիտությունները, որոնք մտնում էին ընդհանուր գիմնազիական կրթության մեջ կամ անհրաժեշտ էին առևտրով զբաղվել ցանկացողներին։ Ուսման դասընթացը բաժանվում էր վեց դասարանի, ուսուցումը կատարվում էր հայերեն, բացառությամբ ռուսաց լեզվի, ռուսաց պատմության (որոնք դասավանդվում էին ռուսերեն) և ֆրանսերեն լեզվի (դասավանդվում էր ֆրանսերեն)։ Ուսումնական մասը ղեկավարում էին վերատեսուչը և նրա նշանակած ուսուցիչներից կազմված խորհուրդը, իսկ տնտեսական մասը՝ վարչությունը, որը բաղկացած էր վեց անդամից։ Ուսումնարանի վերատեսուչը Գաբրիել Այվազովսկին էր։ 1865 թվականից Խալիբյան ուսումնարանը եկեղեցական գումարներից զրկվելու պատճառով աստիճանաբար անկում է ապրում, թեև գոյատևում է ևս վեց տարի։ 13-ամյա գոյությունից հետո 1870 թվականի դեկտեմբերին այն փակվում է։
Մշակութային կյանքում կարևոր նշանակություն ունեցավ նաև 1880-ական թվականներին քաղաքում Հովհաննես Այվազովսկու թանգարանի հիմնումը։ Այվազովսկին նյութապես օգնել է քաղաքի հայկական եկեղեցիների նորոգմանը, անձամբ նկարազարդել դրանցից մի քանիսը։ Նկարչի նախաձեռնությամբ և նրա միջոցներով Թեոդոսիայում անցկացվել է ջրմուղ, որը ցար Նիկոլայ II-ի առաջարկությամբ կոչվել է Այվազյան։ Հովհաննես Այվազովսկին մասնակցություն է ունեցել նաև այլ գործերում։
Նորագույն շրջան
Խորհրդային տարիներին Ղրիմի հայկական մյուս գաղթավայրերի նման Թեոդոսիայի հայկական համայնքի ազգային-մշակութային կյանքն անկում է ապրում։ Հայրենական մեծ պատերազմի ժամանակ՝ 1944 թվականին, քաղաքի հայերը տեղահանվում են։ Սակայն 1990 թվականից քաղաքի հայ համայնքը վերստեղծվում է։ Այժմ այնտեղ գործում է կիրակնօրյա հայկական դպրոց, եկեղեցի, Ղրիմահայոց ընկերության տեղական բաժանմունքը ։
2012 թվականին Գաբրիել Այվազովսկու ծննդյան 200-ամյակի կապակցությամբ (մայիսի 10-ին) Թեոդոսիայի հնագիտական թանգարանում բացվել է «Գաբրիել Այվազովսկին և Խալիբյան ուսումնարանը. թանգարանի ֆոնդերի նյութերը» ցուցադրությունը ։
2014 թվականի դեկտեմբերին Թեոդոսիայի վարչակազմի ղեկավար Դմիտրի Շչեպետկովը այցելել էր վերականգնման կարիք ունեցող Սուրբ Գևորգ և Սուրբ Միքայել և Գաբրիել հրեշտակապետաց եկեղեցիներ։ Նա հայտնեց, որ նախնական հաշվարկներով, հարկավոր են լուրջ պետական ներդրումներ՝ մոտ 1, 5 մլն դոլար ։ Տեղի հայ համայնքի միջոցներով 2016 թվականին սկսվեցին եկեղեցու վերանորոգման աշխատանքները ։
2017 թվականին՝ Հովհաննես Այվազովսկու ծննդյան 200-ամյակի առթիվ, նախատեսվում էր կարգի բերել բոլոր հայկական ճարտարապետական հուշարձանները ։
Գրականություն
Կատեգորիա:Ղրիմահայեր ըստ քաղաքի Կատեգորիա:Թեոդոսիա
Hate Me (մինի ալբոմ)
Hate Me, ռուս ռեփեր և բլոգգեր Մորգենշտերնի դեբյուտային մինի ալբոմը ։ Թողարկվել է 2018 թվականի փետրվարի 17-ին՝ իր ծննդյան օրը, Yoola Music լեյբլում, և պրոդյուսեր է հանդիսացել հենց ինքը՝ Մորգենշտերնը։ Մինի ալբոմի թողարկման հետ միասին անց է կացվել «RIP Morgenstern Tour» շրջագայությունը ։
Պատմություն
2018 թվականի փետրվարի 6-ին Մորգենշտերնը թողարկել է Happy B-Day մինի ալբոմի «Hermit» երգի թարմեցված տարբերակը, որը 2017 թվականի հուլիսի 1-ին թողարկվել էր Ալիշերի կողմից 1st July կեղծանվան տակ ։
2018 թվականի փետրվարի 17-ին՝ մինի ալբոմի թողարկման օրը, նա հրապարակեց նաև «Дикий» և «Insomnia» երգերի համար տեսահոլովակները ։ Տեսահոլովակում հանդես են գալիս Մորգենշտերնի երկու մարմնավորումները՝ որպես զվարճացնող և ստեղծող կերպարներ ։
2018 թվականի նոյեմբերի 16-ին Մորգենշտերնը թողարկում է «Уфф… Деньги…» երգի տեսահոլովակը, որտեղ, ըստ Մորգենշտերնի խոսքերի, նա վերջնականապես թաղում է իր հին կերպարը և առաջին անգամ հանդես է գալիս առանց իր դռեդլոկների  ։
Արձագանքներ
InterMedia-ի գրախոս Ալեքսեյ Մաժաևը ասել է, որ Hate Me սկավառակն ընկալվել է որպես «ներկայիս ժամանակակից ռեփերների ծաղրերգություն՝ իրենց ամբողջ խիզախությամբ», նշելով, որ Մորգերնշտերնը «լավ է ծաղրել նրանց, սակայն ոչ բոլորն են նկատել դրա հեգնական միտքը», այնուամենայնիվ նկատելով, որ «այս շաբլոնները ծաղրելով նա միայն նպաստել է դրանց քանակի ավելացմանը» ։
Ծանոթագրություններ
Կատեգորիա:Ալբոմներ այբբենական կարգով Կատեգորիա:2018 ալբոմներ
Ֆրանսուա դը Լառոշֆուկո
Ֆրանսուա դը Լառոշֆուկո (François VI, duc de La Rochefoucauld, ), ֆրանսիացի քաղաքական գործիչ, նշանավոր հուշավիպագիր և հայտնի փիլիսոփայական աֆորիզմների (մաքսիմների) հեղինակ։
Կենսագրություն
Ֆրանսուա Վեցերորդ իշխանազուն դը Մարսիյակը, հետագայում՝ դուքս դը Լառոշֆուկոն, Լառոշֆուկոների տոհմի քսանմեկերորդ հետնորդն էր։ Լառոշֆուկոները եղել են ֆրանսիական գրեթե բոլոր թագավորների օրոք մեծ հարգանք և պատիվ ունեցող տոհմ, նրանցից մի քանիսը թագավորների ազգականներ են եղել, իսկ XVII դարում՝ Ֆրանսուա դը Լառոշֆուկոյի օրոք, այդ տոհմը ֆրանսիական ազնվականության ամենահին և հարգված տոհմերից էր։ Տոհմի ազգանունը կազմվել է նահանգի (Լա Ռոշ) և տոհմը սկզբնավորողի անունների միավորումից։ Ֆրանսուա դը Լառոշֆուկոյի մանկությունն ու պատանեկությունը անցել են Անգումուա նահանգում, որտեղ Լառոշֆուկոները մի քանի դղյակներ ունեին։ Պատանի հասակում ստացած նրա կրթությունը առանձնապես փայլուն չէր։ Իր նամակներից մեկում դժգոհում է, որ լավ չի տիրապետում լատիներենին։ Բայց հետագայում համառ և հետևողական աշխատանքի շնորհիվ դարձավ իր ժամանակի ամենազարգացած և ամենախելացի մարդկանցից մեկը։ Լառոշֆուկոն իր կարիերան սկսեց ռազմական ծառայությունից։ 1629 թ. նա, որպես Օվերնի գնդի հրամանատար, կռվեց Իտալիայում։ Հետագայում մի քանի անգամ մասնակցեց զանազան ճակատամարտերի, վիրավորվեց և, ժամանակակիցների վկայությամբ, բոլոր ճակատամարտերում աչքի ընկավ իր արտակարգ խիզախությամբ, ռազմական տաղանդով, նվիրվածությամբ և արիությամբ։ Փարիզի նշանավոր ֆրոնդում անցկացրած չորս տարիները շատ բան տվեցին Լառոշֆուկոյին։ Բանտարկություն, ներում, մահացու վերք, հուսախաբություններ, շնորհազրկում (նա զրկվեց նահանգապետի պաշտոնից, ավերվեց Լառոշֆուկոներին պատկանող Վերտոյ դղյակը), այս տարիների փորձն էր, որ հիմնականում բյուրեղացվեց և ժամանակի ընթացքում մշակվելով ու հղկվելով արտահայտվեց «Մաքսիմներում»։
Արդեն տասնվեցերորդ դարից սկսած, մաքսիմները և բարոյական սենտենցները ֆրանսիական գրականության, բարոյագիտության, փիլիսոփայության և հատկապես ազնվական կենցաղի ամենատարածված ժանրերից էին։ Մաքսիմները և բարոյախրատական աֆորիզմները մտել էին նաև կենցաղ. Փարիզյան սալոնների ամենատարածված խաղերից մեկն էր աֆորիզմների և ասույթների խաղը։ Խաղի մասնակիցները պարտավոր էին կարճ ժամանակում սրամիտ, դիպուկ և խոր աֆորիզմ ասել որևէ տրված թեմայի շուրջ, հանպատրաստից մաքսիմներ հորինել։ Տասնյոթերորդ դարի Փարիզի ազնվական սալոններում սրամտությամբ, բարձր ճաշակով, մտքի խորությամբ և ճկունությամբ փայլող երիտասարդ ազնվական դը Մարսիյակը, հետագայում դուքս դը Լառոշֆուկոն, իր մաքսիմները հանպատրաստից հորինելիս, ամենևին նպատակ չուներ տեղ գրավել համաշխարհային գրականության մեծերի շարքում, չնայած արդեն այդ տարիներին նրա ճաշակի և դիտողությունների հետ լրջորեն հաշվի էին նստում ֆրանսիական գրականության այնպիսի գագաթներ, ինչպիսիք են Կորնեյլը, Բուալոն, Մոլիերը և Լաֆոնտենը։
Ստեղծագործություններ
Լառոշֆուկոյի գլխավոր երկը՝ «Մաքսիմներ և բարոյախոսական խորհրդածություններ» (Maximes et Réflexions morales, 1665) ֆրանսիական արիստոկրատիայի բարքերի ու հոգեբանության դիտումների արդյունքն է։ Երկում դը Լառոշֆուկոն, որպես XVII դարի ֆրանսիական ազնվականության խոշոր ներկայացուցիչներից մեկը, աշխատել է հանրագումարի բերել իր կյանքի փորձը, ստեղծել է մի երկ, որն արտացոլել է ժամանակի բարդ իրադարձությունները։ Լառոշֆուկոյի «Մաքսիմների» հայ թարգմանիչ Ալեքսանդր Թոփչյանի խոսքերով այն «մարդկային ոգու և բնավորության մի փոքրիկ հանրագիտարան է, որը դիմանալով ժամանակի դաժան քննությանը մինչև այսօր էլ հիացնում է մեզ» ։ Լառոշֆուկոյի «Մաքսիմները» հեղինակի ապրած կյանքի հանրագումարն են՝ թե իրենց փիլիսոփայական, խրատական բովանդակությամբ, թե ժանրի զուտ ֆրանսիական տեսակով։ Տարածելով մի դասակարգի բարոյականության վերաբերյալ դիտումներն ամբողջ հասարակության վրա, Լառոշֆուկոն ընդհանրացնող պեսիմիստական հետևություն է անում այն մասին, թե արատավորությունը զետեղված է մարդու մեջ բնությունից։ Լառոշֆուկոն սկեպտիկորեն է վերաբերվում այն մտքին, թե բանականությունը և կամքը կարող են սանձել կրքերը, հակադրվել մարդկանց էգոիստական հակումներին։ Էգոիզմը, սնափառությունը, շահախնդրությունը, նախանձը, ահա, նրա տեսակետից, մարդկային արարքների հիմնական շարժիչ ուժերը։ Առաքինությունները, ըստ Լառոշֆուկոյի, ամենից հաճախ արհեստականորեն զգեստափոխված արատներն են։
Աղբյուրներ
Լառոշֆուկո, «Մաքսիմներ և բարոյախոսական խորհրդածություններ»
Ծանոթագրություններ
Կատեգորիա:17-րդ դարի ֆրանսիացի գրողներ Կատեգորիա:Ֆրանսիայի քաղաքական գործիչներ Կատեգորիա:Ֆրանսիացի ռազմական գործիչներ Կատեգորիա:Ֆրանսիացի գրողներ Կատեգորիա:Ֆրանսալեզու գրողներ Կատեգորիա:Ֆրանսիացի փիլիսոփաներ
308
Մահեր
Կատեգորիա:308 Կատեգորիա:Տարեթվեր
Արփա (այլ կիրառումներ)
Արփա եզրը կարող է ունենալ հետևյալ կիրառումները՝
Նաումովսկի (Պրոլետարսկի շրջան)
Նաումովսկի (Наумовский), գյուղ Ռուսաստանի Դաշնության Ռոստովի մարզի Պրոլետարսկի շրջանում։ Մտնում է Բուդյոնովսկի գյուղական համայնքի կազմի մեջ։
Կատեգորիա:Ռոստովի մարզի Պրոլետարսկի շրջանի բնակավայրեր Կատեգորիա:Ռուսաստանի խուտորներ
Բելայա Գրիվա
Բելայա Գրիվա (Белая Грива), գյուղ Ռուսաստանի Սմոլենսկի մարզի Գլինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Գլինկովսկի շրջանի բնակավայրեր
309
Մահեր
Կատեգորիա:309 Կատեգորիա:Տարեթվեր
Բելայա Օսիպովա
Բելայա Օսիպովա (Белая Осипова), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Մեծ Օսիպովա գետի աջ ափին՝ 21 կմ հեռավորության վրա։ Գետի երկարությունը 27 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը ։
Արտաքին հղումներ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Աստերոիդների ցանկ (306501-306600)
Աստերոիդների ցանկ (306401-306500) * Աստերոիդների ցանկ * Աստերոիդների ցանկ (306601-306700)
Ժելոբի (գյուղ, Ախտիրկայի շրջան)
Ժելոբի (Жолоби), գյուղ Ուկրաինայի Սումիի մարզի Ախտիրկայի շրջանում։
2001 թվականի տվյալներով Ժելոբի գյուղում բնակվում էր 31 մարդ։
Արտաքին հղումներ
Կատեգորիա:Ուկրաինայի Սումիի մարզի Ախտիրկայի շրջանի բնակավայրեր Կատեգորիա:Ուկրաինայի գյուղեր
Նորիո (Աբաշայի շրջան)
Նորիո (ნორიო), գյուղ Վրաստանում։ Գտնվում է Սամեգրելո-Զեմո Սվանեթ մարզի Աբաշայի շրջան‎‎‎ում ։
Դիրք
Գյուղը գտնվում է ծովի մակարդակից 25 մետր բարձրության վրա։ Շրջկենտրոն Աբաշայից հեռու է 1 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 614 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Աբաշայի շրջան‎‎‎
Ռեֆերատ
Ռեֆերատ (բովանդակության համառոտ շարադրանք) (լատիներեն՝ referre-զեկուցել, հաղորդել), գրքի, գիտական աշխատության բովանդակության, գիտական հիմնահարցի ուսումնասիրման արդյունքների համառոտ շարադրանք՝ գրավոր կամ հրապարակային ելույթի ձևով, զեկուցում որոշակի թեմայի շուրջ։ Ունի գիտատեղեկատու նշանակություն։ Տարածում է ստացել գիտահետազոտական, բարձրագույն ուսումնական հաստատություններում, կրթական համակարգում, համալսարաններում։
Արտաքին հղումներ
Կատեգորիա:Կրթություն
Դիանո Արենտինո
Դիանո Արենտինո (Diano Arentino), կոմունա Իտալիայի Լիգուրիա մարզի Իմպերիա գավառում։
Բնակչությունը կազմում է 684 մարդ (2008)։ Բնակչության խտությունը՝ 82 մարդ/կմ²։ Տարածքը կազմում է 8 կմ²։ Փոստային ինդեքս՝ 18013։ Հեռախոսային կոդ՝ 0183։
Քաղաքի հովանավորն է հանդիսանում սուրբ Մարգարիտ Անտիոքացին։ Տոնը նշվում է հուլիսի 20-ին։
Արտաքին հղումներ
Կատեգորիա:Իտալիայի քաղաքներ Կատեգորիա:Իտալիայի բնակավայրեր
Կուտկովո (գյուղ, Կրասնինսկի շրջան)
Կուտկովո (Кутьково), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 22 մարդ։
311
Մահեր
Կատեգորիա:311 Կատեգորիա:Տարեթվեր
312
Մահեր
Կատեգորիա:312 Կատեգորիա:Տարեթվեր
Սեյիդլեր
Սեյիդլեր, գյուղ Արևմտյան Հայաստանում, Բալուի գավառակում ։ Գտնվում էր Արածանիի աջ վտակ Սակրատ գետի ափին, Բալու քաղաքից 6 կմ արևմուտք` այգեվետ հարթավայրի վրա։
Բնակչություն
XX դարի սկզբին ուներ 70 տուն հայ բնակիչ։
Պատմամշակութային կառույցներ
Սեյիդլերն ուներ հայկական եկեղեցի ։
ԱՐՓԱ հիմնարկ
ԱՐՓԱ հիմնարկ կամ ԱՐՓԱ ինստիտուտ (ARPA Institute (Analysis Research & Planning for Armenia) շահույթ չհետապնդող կազմակերպություն է, որը հիմնադրվել է 1992 թվականին ԱՄՆ-ի Կալիֆորնիա նահանգում մի շարք սփյուռքահայերի, գլխաւորութեամբ ԱՐՓԱ Հիմնարկի Նախագահ՝դոկթ. Յակոբ Փանոսեանի կողմից՝ միջազգային համագործակցություն հրավիրելով եւ կատարելով խորհրդատվություն, վերլուծություն, գիտահետազոտական ​​և պլանային ծառայություններ եւ այլ աշխատանքներ Հայաստանի համար, տարբեր ոլորտներում։ Այն համագործակցում է Հայաստանի կառավարության, Գիտութիւնների ազգային ակադեﬕայի, բուհերի, հասարակական կազմակերպությունների եւ անձերի հետ։
Գործուներություն
ԱՐՓԱ-ի փորձագետները որպես խորհրդատու են ծառայել Հայաստանի հասարակական կազմակերպություններին և կառավարության կրթության, առողջապահության, տնտեսության, էներգետիկայի, երթեւէկության համակարգի, արդյունաբերության, և Հայաստան-սփյուռք հարաբերությունների ոլորտներում։
Նորարարության մրցույթ
Մրցույթը տեղի է ունենում ամեն տարի սկսած 2006 թվականից։ Նորարարությունները պետք է լինեն 35 տարէկանից պակաս երիտասարդ գիտնականների եւ կամ առավելագույնը չորս ուսանողներից կազմված խմբի աշխատանք և կամ համալսարանական ղեկավարի հսկողությամբ՝ խմբի աշխատանք եւ պէտք է ներբեռնել հետեւյալ կայքէջում՝ http://cyberchairpro.borbala.net/arpapapers/submit/։ Նոր մեքենաների և մեխանիկական սարքերի դեպքում նրանք պետք է լինեն կառավարելի։ Քիմիական նյութի դեպքում, պետք է լինի ամբողջական և հաջողակ կիրառման ապացույցով եւ լուսանկարներով։ Նոր բույսի դեպքում պետք է ներկայացվեն գունավոր լուսանկարներ և լուսապատկերներ (սլայդներ)։
Նորարարությունը պետք է լինի փորձարկուած եւ վերարտադրելի, եւ նաեւ ունենա արտադրանք դառնալու փաստացի հնարավորություն ։
Արտաքին հղումներ
http://arpainstitute.org/competitions/
Կատեգորիա:Ամերիկահայ հասարակական կազմակերպություններ Կատեգորիա:Հայաստանի կազմակերպություններ Կատեգորիա:Ամերիկահայ մշակութային կազմակերպություններ Կատեգորիա:Ամերիկահայ գիտական կազմակերպություններ
Նիկոլաևսկի 2-րդ (Պրոլետարսկի շրջան)
Կատեգորիա:Ռոստովի մարզի Պրոլետարսկի շրջանի բնակավայրեր Կատեգորիա:Ռուսաստանի խուտորներ
Տալալաի
Տալալաի (Талалаї), գյուղ Ուկրաինայի Վիննիցայի մարզի Պոգրեբիշչեի շրջանում։
2001 թվականի տվյալներով Տալալաի գյուղում բնակվում էր 233 մարդ։ Բնակավայրը զբաղեցնում է 0,168 կմ² տարածք։ Բնակչության խտությունը կազմում էր 1386,9 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Պոգրեբիշչեի շրջանի բնակավայրեր Կատեգորիա:Ուկրաինայի գյուղեր
Սևերոդոնեցկ
Սևերոդոնեցկ (Сєвєродоне́цьк), քաղաք Ուկրաինայի Լուգանսկի մարզի Սևերոդոնեցկի քաղաքային խորհուրդում, մարզային նշանակության քաղաք։ Բնակավայրը նախկինում նաև անվանվել է Լիսխիմստրոյ։ Հիմնադրվել է 1934 թվականին։
2012 թվականի տվյալներով Սևերոդոնեցկ քաղաքում բնակվում էր 119 959 մարդ։ Բնակավայրը զբաղեցնում է 42,1 կմ²։
Արտաքին հղումներ
Կատեգորիա:Ուկրաինայի քաղաքներ Կատեգորիա:1934 թվականին հիմնադրված բնակավայրեր
313
Մահեր
Կատեգորիա:313 Կատեգորիա:Տարեթվեր
Բայանզաս
Բայանզաս (Баянзас), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Տայդոն գետի ձախ ափին՝ 62 կմ հեռավորության վրա։ Գետի երկարությունը 43 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը ։
Արտաքին հղումներ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
(2623) Զեխ
Միջին հեռավորությունը Արեգակից կազմում է 2,254583 ա. մ., առավելագույնը մոտենում է 1,7258 ա. մ. հեռավորության վրա և հեռանում 2,7834 ա. մ. ։ Արեգակի շուրջ մեկ ամբողջական պտույտ է կատարում 1236,51 երկրային օրվա ընթացքում, իր ուղեծրով շարժվելով միջինում 0,291142 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,06° անկյուն։
Արտաքին հղումներ
Կատեգորիա:1919 թվականին հայտնաբերված աստղագիտական մարմիններ Կատեգորիա:Կառլ Ռեյնմուտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բենբեն
Եգիպտական առասպելաբանության, մասնավորապես Հելիոպոլիտանյան ավանդույթներում, Բենբենը համարվում էր այն թումբը, որը վեր էր խոյացել ստորին ջրերից (Նու) և որի վրա գտնվում էր Աթում աստվածը։ Բուրգերի ձեռագրերում Աթումը համարվում էր "թումբ"։ Այն փոխակերպվել էր բուրգի, որը գտնվում էր Աննույում, որտեղ մեջ ապրում էր Աթումը։ Մյուս քաղաքները հյուսել են թմբի վերաբերյալ իրենց առասպելները։ Մեմֆիսում Թաթենեն աստվածը, երկրի աստվածը և ամենի հիմքում ընկածը, ամեն լավ բանը այս թմբի անձնավորումն էր։
Բենբեն քար
Թմբի անունով կոչված Բենբեն Քարը սուրբ քար էր, որը գտնվում էր Հելիոպոլիսի Ռայի տաճարում։ Այստեղ են ընկել արեգակի առաջին ճառագայթները։ Այն համարվել է ավելի ուշ ստեղծված կոթողների նախատիպը, իսկ մեծ բուրգերի քարերը նախագծվել են համաձայն Բենբեն քարի։ Նրանց գագաթները հավանաբար ոսկեզօծ են եղել։ Փյունիկը, Բեննույի թռչունը, ապրել է Բենբենի կամ սուրբ ուռենու վրա։ Համաձայն Բերրի Քեմփի՝ Բենբենի, փյունիկի և արևի միջև եղած կապը կարող է հիմնված լինել ալիտերացիայի վրա. ծագող արևը իր ճառագայթներն է գցել Բենբենի վրա, որտեղ ապրում էր փյունիկը։
Կատեգորիա:Եգիպտական առասպելաբանություն Կատեգորիա:Աֆրիկական առասպելաբանություն
Նովոմոիսեևսկի (Պրոլետարսկի շրջան)
Նովոմոիսեևսկի (Новомоисеевский), գյուղ Ռուսաստանի Դաշնության Ռոստովի մարզի Պրոլետարսկի շրջանում։ Մտնում է Դալնենսկի գյուղական համայնքի կազմի մեջ։
Կատեգորիա:Ռոստովի մարզի Պրոլետարսկի շրջանի բնակավայրեր Կատեգորիա:Ռուսաստանի խուտորներ
Միշել Նեյ
Միշել Նեյ (Michel Ney, ), Ֆրանսիայի մարշալ (1804):
Նապոլեոն I Բոնապարտի զինակիցներից։
Գործունեություն
1788 թվականից ծառայել է հեծելազորում, առաջ է քաշվել 1794-1795 թվականների հեղափոխական կռիվների ժամանակ։ Մասնակցել է նապոլեոնյան բոլոր պատերազմներին։ Հաջողությամբ գործել է Ուլմի (1805), Ենայի (1806), Ֆրիդլանդի (1807) ճակատամարտերում։ 1808-1811 թվականներին մի շարք պարտություններ է կրել Իսպանիայում։ Մասնակցել է Բորոդինոյի ճակատամարտին (1812)։ Մոսկվայից նահանջելիս եղել է ֆրանսիական վերջապահ զորքերի (որոնք գլխովին ջախջախվեցին Կրասնիի մոտ) հրամանատարը։ Աչքի է ընկել անձնական խիզախությամբ և մեծ հեղինակություն է վայելել զինվորների շրջանում։ 1814 թվականին՝ Նապոլեոնի գահընկեց լինելուց հետո, ծառայության է անցել Բուրբոնների մոտ։ «Հարյուր օր»-ի ժամանակ (1815) միացել է Նապոլեոնին։ Վաթեռլոոյի ճակատամարտում նապոլեոնյան բանակի պարտությունից հետո ձերբակալվել է և ռազմական դատարանի վճռով գնդակահարվել։
389
Մահեր
Կատեգորիա:389 Կատեգորիա:Տարեթվեր
Բելայա Խոլունիցա
Բելայա Խոլունիցա (Белая Холуница), քաղաք Ռուսաստանի Կիրովի մարզի Բելոխոլունիցկի շրջանի կազմում։
Բնակչությունը 2010 թվականին գրանցված տվյալներով կազմում էր 11363 մարդ։
Արտաքին հղումներ
Կատեգորիա:Ռուսաստանի քաղաքներ Կատեգորիա:Ռուսաստանի Կիրովի մարզի Բելոխոլունիցկի շրջանի բնակավայրեր Կատեգորիա:1764 թվականին հիմնադրված բնակավայրեր
Ուժերի վերածում
Ուժերի վերածում պինդ մարմնին կիրառված մեկ ուժի փոխարինումը մարմնի վրա նույն մեխանիկական ազդեցությունը գործող ուժային համակարգով։ Ուժերի վերածում կարելի է դիտել որպես ուժերի գումարման հակառակ գործողություն։ Ուժերի վերածման խնդիրը որոշակի դարձնելու համար անհրաժեշտ են լրացուցիչ պայմաններ։ Օրինակ, տվյալ ուժը նույն հարթության մեջ գտնվող երկու ուժերի վերածելու համար անհրաժեշտ է լրացուցիչ նշել որոնելի ուժերի ուղղությունները կամ թվային մեծությունները։
Կատեգորիա:Ֆիզիկա
Գարուն Աղաջանյան
Գարուն Վաղինակի Աղաջանյան, արձակագիր, կենսաբան, կենսաբանական գիտությունների թեկնածու, Հայաստանի գրողների միության անդամ (1995)։
Կենսագրություն
Գարուն Աղաջանյանը ծնվել է 1952 թվականի մարտի 15-ին, Երևանում։ Ստեղծագործել և տպագրվել է վաղ հասակից։ Հանդիսանում է բազմաթիվ գիտական աշխատանքների հեղինակ։ Հետագայում խորացել է կնոջ սեռահոգեբանության, կին-տղամարդ հարաբերությունների, ինչպես նաև գոյի փիլիսոփայության մեջ։ Պատճառահետևանքային այդ խառնաշփոթը ներկայացնում է իբրև շարժում-կյանք-ճակատագիր՝ նախշ ։
Գարուն Աղաջանյանի պատմվածքները տպագրվել են գրական հանդեսներում, թարգմանվել է ռուսերեն, անգլերեն, իսպաներեն, պարսկերեն ։
Արտաքին հղումներ
Կատեգորիա:Հայ արձակագիրներ Կատեգորիա:Հայ կենսաբաններ Կատեգորիա:Հայաստանի գրողների միության անդամներ
Հելլե Քրաֆթսի սպանություն
Հելլե Քրաֆթսի սպանություն (The Murder of Helle Crafts), դանիական ծագումով բորտուղեկցորդուհի, տեղի է ունեցել 1986 թվականի նոյեմբերի 19-ին և հայտնի է դարձել որպես «մանրացնող սպանություն»՝ (Woodchipper Murder) կապված այն մեթոդի հետ, որն ընտրել է մարդասպանը՝ Հելլեի ամուսինը՝ Ռիչարդ Քրաֆթսը՝ փորձելով ազատվել մարմնից։ Հելլե Քրաֆթսի սպանությունը դարձել է Կոնեկտիկուտ նահանգի պատմության մեջ տեղի ունեցած սպանության առաջին գործը, որի վերաբերյալ մեղադրական դատավճիռ է կայացվել, չնայած այն բանին, որ զոհի մարմինն այդպես էլ չի հայտնաբերվել ։
Հետաքննություն և դատ
Դեկտեմբերի 25-ին ոստիկանությունը Քրաֆթս ընտանիքի տան խուզարկության հրաման Է ստացել։ Խուզարկության ընթացքում քննիչները հայտնաբերել են ննջասենյակից հեռացված գորգի կտորներ։ Քրաֆթսի մոտ աշխատող դայակի խոսքով՝ գորգի վրա գրեյպֆրուտի չափի մուգ բիծ է եղել, բայց հետո չգիտես ինչու այն չի եղել։ Մահճակալի կողային կողմում արյան հետք է հայտնաբերվել։ Ռիչարդ Քրաֆթսի վարկային քարտի գրառումների ուսումնասիրությունը ցույց է տվել, որ այն ժամանակ, երբ կինը անհետացել էր, Քրաֆթսը իր համար անսովոր գնումներ էր կատարում. նա գնել է սառնարան, որը տանը չի եղել, նոր սավանը, վերմակը, ինչպես նաև վճարել է 900 դոլար՝ կացին վարձակալելու համար։ Ավելի ուշ, մասնավոր հետաքննողը, որը ժամանակին վարձել էր Հելլե Քրաֆթսը, Ռիչարդի ֆինանսական փաստաթղթերի մեջ գտավ, որ Հելլան նրան տվել է անդորրագիր շղթայակիր գնելու համար ։ Քրաֆթսը, իր հերթին, պնդում էր, որ անսովոր գնումները պայմանավորված են եղել իր կնոջ պահանջով, որպեսզի տան վերանորոգումը և այգին կարգի բերվի՝ կապված ապագա ամուսնալուծության հետ։ Պաշտպանելով ինքն իրեն, Քրաֆթսը նույնիսկ հաջողությամբ անցել է ստի դետեկտորի քննությունը ։
Ձյան հավաքման մեքենայի վարորդը, որն անձամբ ճանաչում էր Ռիչարդ Քրաֆթսին, վկայել է, որ նոյեմբերի 20-ի ուշ երեկոյան, ձնաբքի ժամանակ նա Քրաֆթսին տեսել է Զոր լճից ոչ հեռու գտնվող Հուսատոնիկ գետի կամրջի վրա (Lake Zoar): Մի քանի օր ոստիկանությունը խուզարկեց գետի երկու ափերը, մինչդեռ սկրաբացի դիվերսիաները իջան գետի հատակը և գտան լցակույտի օգնությամբ ցողված սերիական համարի բենզոպիլան ։ Որոնումների արդյունքում ափերին հայտնաբերվել են մեծ քանակությամբ մետաղի կտորներ, երեք ունցից պակաս ընդհանուր քաշով մարդկային մնացորդներ (84 գ.), յուրահատուկ ատամնաբուժական աշխատանքի հետքերով ատամներ, վարդագույն լաքով ծածկված ոտքերի մատի եղունգ, 2660 սպիտակ մազերի ներկ, ոսկորների կտորներ և նույն խմբի արյան մնացորդներ, որոնք ունեցել են Հելլա Քրաֆթսը։ Գտածոների հիման վրա ոստիկանությունը եկել է այն եզրակացության, որ մարմինը բաց է թողնվել կացնի միջոցով։ Դատաբժշկական փորձաքննության շղթայում հայտնաբերվել են արյան և մազերի մնացորդներ, որոնց ԴՆԹ-ն համընկել է Հելլե Քրաֆթսի ԴՆԹ-ի հետ, չնայած այն ժամանակ ԴՆԹ-ի անալիզի տեխնոլոգիան թույլ չէր տալիս անալիզների արդյունքները հայտարարել անհերքելի։ Լաբորատոր պայմաններում վերականգնվել է նաև բեռնախցիկի (E5921616) կեղտաջրի համարը, ինչի շնորհիվ հաջողվել է հետևել գործիքից գործիքային ուղին գործարանից մինչև խանութ։ Այս սերիական համարով սղոցի գնորդը Ռիչարդ Քրաֆթսն էր։
Քննիչների կողմից վերակառուցված հանցագործության ընթացքը հետևյալ կերպ էր երևում. գտնվելով իր տան ննջասենյակում՝ Ռիչարդ Քրաֆթսը կնոջն առնվազն երկու հարված է հասցրել բութ, ծանր առարկա գլխին, ինչի արդյունքում գորգերն ու մահճակալը արյունով են պատվել։ Դրանից հետո Քրաֆթսը մարմինը տարել է ներքև, որտեղ այն դրել է սառցախցիկի մեջ։ Որոշ ժամանակ անց, Քրաֆթսը հանել է մարմինը, տարել նրան դեպի գետը, որտեղ նա կտրել է մասերի, օգտագործելով շղաներ բաց է թողել կացնի միջոցով։ Մնացորդների մեծ մասը ընկել է ջրի մեջ ։
314
Մահեր
Կատեգորիա:314 Կատեգորիա:Տարեթվեր
Հելլե Քրաֆթսի սպանություն
Հետաքննություն և դատ
Սակայն այդ իրավիճակում Քրաֆթսը չէր կարող կալանավորվել, քանի որ Հելլեի նույնացված մարմինը չէր հայտնաբերվել, իսկ, համապատասխանաբար, իշխանությունները չէին կարող նրա մահվան վկայականը հանձնել։ Այն բանից հետո, երբ դատաբժշկական փորձաքննությունը հաստատել է, որ ափին հայտնաբերված ատամն իսկապես պատկանել է Հելլեին, նրա մահվան վկայականը ստացվել է։ 1987 թվականի հունվարին Ռիչարդ Քրաֆթսը ձերբակալվել էր։
Գործի հրապարակային լուսաբանման պատճառով դատարանը տեղափոխվել է Նյու Լոնդոն, Կոնեկտիկուտ։ 1988 թվականի մայիսին սկսվեցին գործի լսումները։ Դատախազությունը մեղադրանքների մեջ ապավինում էր դատաբժշկական փորձաքննության ներկայացրած ապացույցներին։ 1988 թվականի հուլիսի 15-ին ատենակալների ժյուրին չկարողացավ համաձայնության գալ, քանի որ ատենակալներից մեկը հրաժարվեց մեղադրական դատավճիռ կայացնել, և դատավորը հայտարարեց դատավարության չեղարկման մասին։ ԱՄՆ-ի օրենքների համաձայն՝ Քրաֆթսը կրկին դատվել է, բայց արդեն Նորուոլքում։ 1989 թվականի նոյեմբերի 21-ին Քրաֆթսը մեղավոր է ճանաչվել առաջին աստիճանի սպանության մեջ և 50 տարվա ազատազրկման դատապարտվել նահանգի բանտում ։ 2009 թվականի դրությամբ Քրաֆթսը պատիժ էր կրում Մաքդուգալա Ուոքերի անվան ուղղիչ հաստատությունում՝ Նոր Անգլիայի ամենամեծ բանտում ։
Առնչվող գործեր
1987 թվականի մարտի 26-ին, Նյութաունում Հելլե Քրաֆթսի սպանությունից 3 ամիս անց անհետացել էր Ռեգինա Բրաունը։ Ռեգինան, ինչպես և Հելլեն, աշխատել է որպես բորտուղեկցորդուհի, երկուսն էլ ունեցել են երեք երեխա, երկուսն էլ ամուսնացած են եղել օդաչուների հետ։ Ոստիկանությունը Ռեգինայի ամուսնուն սպանության մեջ էր կասկածում։ Բայց Ռեգինայի մարմինը չի հայտնաբերվել և գործը մնացել է չբացահայտված ։
Դատապարտմամբ ավարտվել են պլաստիկ վիրաբույժ Ռոբերտ Բիրենբաումի և փաստաբան Փերրի Մարչի գործերը, որոնց կանայք նույնպես չեն հայտնաբերվել։
Արտաքին հղումներ
Կատեգորիա:Սպանություններ ԱՄՆ-ում
Ժերար Դեբրյո
Ակադեմիական կարիերա
Դեբրյոյուն սկսեց աշխատել որպես գիտաշխատող և 1950թ.-ի ամռանը միացավ Չիկագոյի համալսարանի Քոուլսի հանձնաժողովին: Նա այնտեղ մնաց հինգ տարի պարբերաբար վերադառնալով Փարիզ։
1955-ին նա տեղափոխվեց Յեյլի համալսարան։
1959-ին նա հրատարակեց իր դասական մենագրության Արժեքի տեսությոան տնտեսական հավասարակշռության աքսիոմատիկ վերլուծությունը (Քաուլսի հիմնադրամի մենագրությունների շարքը), որը մաթեմատիկական տնտեսագիտության կարևորագույն գործերից մեկն :Ժերայր Դեբրյոյուն ուսումնասիրել է կարդինալ օգտակարության տեսության մի քանի խնդիրներ, մասնավորապես ՝ կոմպլեկտների քարտեզյան արտադրանքի վրա սահմանված օգտակար գործառույթի հավելանյութի քայքայման մասին։
«Արժեքի տեսություն» մենագրության մեջ Դեբրոյուն ստեղծեց աքսիոմատիկ հիմք մրցակցային շուկաների համար։ Նա նաև հաստատեց հավասարակշռության առկայությունը։ Նրա փաստարկի հիմնական գաղափարը ցույց է տալիս, որ գոյություն ունի գների համակարգ, որի համար անհետանում են համախառն պահանջարկի ավելցուկային մաս։ Նա դադաարեց ապացուցել ֆիքսված կետի թեորեմի մի տեսակը, որը հիմնված է Կակուտանիի ֆիքսված կետի թեորեմի վրա։ 7-րդ գլխում Դեբրոյուն ներկայացրեց անորոշության գաղափարը և ցույց տվեց, թե ինչպես կարելի է այն ներառել դետերմինիստական մոդելի մեջ։ Այստեղ նա ներմուծեց պայմանական ապրանք հասկացությունը, որը ապրանք մատակարարելու խոստում է, եթե բնության որոշակի վիճակ իրականացվի։ Այս հայեցակարգը շատ հաճախ օգտագործվում է ֆինանսական տնտեսագիտության մեջ, որտեղ այն հայտնի է որպես «Էրոյի-Դեբրյոյի անվտանգություն »
1962-ի հունվարին նա սկսեց աշխատել Կալիֆոռնիայի համալսարանում Բերկլիի, և 1958 թ.-ին ստացավ տնտեսագիտության և մաթեմատիկայի պրոֆեսորի կոչում, համալսարանի պրոֆեսորի և դոկտորի կոչումներ։
Կուտ-Յախ
Կուտ-Յախ (Куть-Ях), գյուղ Ռուսաստանի Խանտի-Մանսիական ինքնավար օկրուգի Նեֆտեյուգանսկի շրջանի կազմում։
Բնակչությունը 2008 թվականին գրանցված տվյալներով կազմում էր 2061 մարդ։
Ժերար Դեբրյո
Ակադեմիական կարիերա
Ժերայր Դեբրյոյի վերջին ուսումնասիրությունները հիմնականում կենտրոնացած էին տարբերակվող տնտեսությունների տեսության վրա, որտեղ նա ցույց տվեց, որ ընդհանուր առմամբ պահանջարկի համախառն ավելցուկները անհետանում են վերջավոր քանակի կետերում։ Հիմնականում նա ցույց տվեց, որ տնտեսությունները ունեն վերջավոր քանակությամբ գների հավասարակշռություն։
Կուտ-Յախ
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Խանտի-Մանսիական ինքնավար օկրուգի Նեֆտեյուգանսկի շրջանի բնակավայրեր
Ժերար Դեբրյո
Ակադեմիական կարիերա
1976-ին նա ստացավ ֆրանսիական Պատվո լեգեոնի շքանշան։ Ժերայր Դեբրյոյուն 1983 թ.-ին ստացել է  Շվեդիական Բանկի տնտեսական գիտությունների մրցանակ Ալֆրեդ Նոբելի հիշատակը տնտեսական տեսության մեջ վերլուծական նոր մեթոդներ ներմուծելու և ընդհանուր հավասարակշռության տեսության խիստ վերաձևակերպման համար։ Նա Մյունխենի Գիտությունների միջազգային ակադեմիայում անդամ էր։
Արտաքին հղումներ
Կատեգորիա:Ամերիկացի տնտեսագետներ Կատեգորիա:Ֆրանսիացի տնտեսագետներ Կատեգորիա:Ամերիկացի նոբելյան մրցանակակիրներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Ֆրանսիայի գիտությունների ակադեմիայի անդամներ Կատեգորիա:20-րդ դարի ամերիկացի տնտեսագետներ Կատեգորիա:Սթենֆորդի համալսարանի շրջանավարտներ Կատեգորիա:Ֆրանսիացի նոբելյան մրցանակակիրներ
Պատարա Գեզաթի
Պատարա Գեզաթի (პატარა გეზათი), գյուղ Վրաստանում։ Գտնվում է Սամեգրելո-Զեմո Սվանեթ մարզի Աբաշայի շրջան‎‎‎ում ։
Դիրք
Գյուղը գտնվում է ծովի մակարդակից 30 մետր բարձրության վրա։ Շրջկենտրոն Աբաշայից հեռու է 7 կմ։
Բնակչություն
Ըստ 2002 թվականի մարդահամարի տվյալների, գյուղի բնակչությունը կազմում է 211 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Աբաշայի շրջան‎‎‎
Սան Սեբաստիանո
Չիեսա դի Սան Սեբաստիանո (Church of Saint Sebastian), 16-րդ դարի կաթոլիկ եկեղեցի, որը գտնվում է Իտալիայի Վենետիկ քաղաքի Դորսոդուրոյի շրջանում։ Եկեղեցում պահվում է նկարիչ Պաոլո Վերոնեզեի նկարների շարքը, ինչպես նաև Տինտորետտոյի և Տիցիանի նկարները։ Եկեղեցին նաև Վենետիկյան եկեղեցիների երգչախմբային ասոցացիայի մաս է կազմում։ Այն գտնվում է Կամպո դի Սան Սեբաստիանոյի վրա՝ Ռիո դի Սան Բազիլիոյի մոտ, շատ մոտ է Գիուդեկա ջրանցքին։ Այն Վենետիկի հինգ քվեարկող եկեղեցիներից մեկն է, որոնցից յուրաքանչյուրը քաղաքի միջոցներով կառուցվել է ժանտախտի համավարակից հետո ։ Շինարարությունից հետո եկեղեցին նվիրվել է ժանտախտի դեմ պայքարի գլխավոր սրբին, այս դեպքում Սուրբ Սեբաստիանին։
Պատմություն
Սան Սեբաստիանոն տեղակայված է նախկին հիվանդանոցի տարածքում, որը հիմնադրվել է Գերոլիմին հայրերի կողմից 1393 թվականին։ 1396 թվականին հիվանդանոցին մոտ կառուցվել է աղոթատուն, որը նվիրված էր Սուրբ Մարիամին։ Հետագայում այն ընդլայնվել է, և 1468 թվականին վերածվել եկեղեցու` նվիրված սբ. Սեբաստիան նահատակին, որը Եվրոպայում եղել է ժանտախտի և համաճարակների դեմ պայքարի գլխավոր հովանավոր-սրբերից։ Ուստի եկեղեցին համարվում է Վենետիկի մեծ ժանտախտ-եկեղեցիներից մեկը, որը կառուցվել է աստվածային պատիժը մեղմացնելու համար, ինչպիսին համավարակը դիտվում էր միջնադարում ։
1506 թվականից սկսած մի շարք փոփոխություններ, ներառյալ վերակառուցումն ու ընդլայնումը, որոնք վերահսկում էր ճարտարապետ Անտոնիո Աբոնդին (հայտնի է որպես Սկարպանինյո), եկեղեցուն տվել է ներկայիս տեսքը։ Ընդարձակումն ավարտվել է 1548 թվականին, և 1562 թվականին եկեղեցին ի վերջո օծվել է ։ Այն ունի միանավ կառուցվածք, որը նախագծված է լատինական խաչի վրա։ Այն ունի գավիթ, որից վեր գտնվում է երգչախումբը, և ապսիդ, որից ցած` գմբեթի տակ, կանգնում է քահանան ։ Եկեղեցու ճարտարապետական ոճը Վերածննդի է ։ Վերականգնման նախագիծը ձեռնարկվել է 1867 թվականին ։
Արտաքին տեսք
Սան Սեբաստիանոն ունի պարզ ճակատ, որը պարունակում է ճակտոն՝ նետից վիրավորված սուրբ Սեբաստիանի պատկերը։ Դռան մոտ են գտնվում եկեղեցու հետ առավել սերտ կապ ունեցող երկու սրբերի՝ սուրբ Սեբաստիանի և սուրբ Ջերոմի փոքր պատկերները ։
Ներքին հարդարանք
Եղբայր Բերնարդո Տորլիոնիի հանձնարարականի համաձայն՝ Վերոնայում ծնված նկարիչ Պաոլո Վերոնեզեն 1555-1570 թվականներին անցկացրել է երեք շրջան՝ զարդարելով Սան Սեբաստիանոյի ներսում գտնվող տարբեր հատվածներ։ Այն ներառում էր նկարներ, առաստաղի կտավներ և ֆրեսկոներ` նավի և խորանի պատերին։ Վերոնեզեն նաև զարդարել է սրբարանի և երգչախմբի մասերը, իսկ ավարտելուց հետո` երգեհոնի և խորանի մեծ մասը ։
Նավի կտրված առաստաղը պարունակում է երեք նկարներ, որոնք պատկերում են Եսթերի գրքի դրվագները, որոնք Վերոնեզեն ավարտել է 1556 թվականին։ Երգչախմբի ետևում գտնվող նկարներում պատկերված է Սուրբ Սեբաստիանի կյանքը, որին նվիրված է եկեղեցին։ Երգեհոնի դռները և ճակատը պարունակում են երեք մաս. The Presentation of Jesus in the Temple, The Washing of Sacrificial Animals in the Temple և The Nativity : Վերոնեզեն նաև նկարել է Աստվածամոր համբարձումը գմբեթում, սակայն այն ոչնչացվել է 18-րդ դարում ։
Բարձր գմբեթի ետևում գտնվող նկարը եղել է Վերոնեզեի եկեղեցում ավարտված վերջին աշխատանքը։ Այն տեսարան է, որը պատկերում է փառքի մեջ գտնվող Մադոննային Սուրբ Սեբաստիանի և այլ սրբերի հետ և ավարտվել է 1570 թվականին։ Նկարն ամրացված է նկարչի սեփական դիզայնով բազմագույն մարմարե շրջանակում, որը պատվիրել է վենետիկցի ազնվականուհի Լիզե Քուերինին 1559 թվականին ։ Վերոնեզեի կողմից նկարի գաղափարը և կատարումը կարող էին համընկնել Տրենտի խորհրդի վերջին նստաշրջանների հետ, որը 1564 թվականին հրապարակել է մի շարք հրամանագրեր։ Այս հրամանագրերը դատապարտում էին բողոքական պատկերամարտություններ և նորից շեշտը դնում սրբերի պատկերների ոգեշնչող արժեքի վրա (մասնավորապես՝ նահատակության տեսարանների միջոցով) ։
Եկեղեցում նրա տասնամյակների աշխատանքից հետո Վերոնեզեն 1588 թվականին մահից հետո թաղվել է այնտեղ ։ Գերեզմանը գտնվում է սրբավայրի ձախ կողմում ։
Եկեղեցում հայտնաբերված այլ նշանավոր գործերից են Տիցիանի Սբ. Նիկոլասը (1563) և Փարիզ Բորդոնեի, Յակոպո Սանսովինոյի, Յակոպո Պալմա Կրտսերի և Ալեսանդրո Վիտորիայի ստեղծագործությունները։ Ավանդատան մեջ կան Տինտորետտոյի և Բոնիֆացիո Վերոնեզեի ստեղծագործությունները ։
Արտաքին հղումներ
Կատեգորիա:Վենետիկի եկեղեցիներ
Սան Բարտոլոմեո ալ Մարե
Սան Բարտոլոմեո ալ Մարե (San Bartolomeo al Mare), կոմունա Իտալիայի Լիգուրիա մարզի Իմպերիա գավառում։
Բնակչությունը կազմում է 3108 մարդ (2008)։ Բնակչության խտությունը՝ 286 մարդ/կմ²։ Տարածքը կազմում է 11 կմ²։ Փոստային ինդեքս՝ 18016։ Հեռախոսային կոդ՝ 0183։
Ժողովրդագրություն
Բնակչության դինամիկան.
Արտաքին հղումներ
Կատեգորիա:Իտալիայի քաղաքներ
315
Մահեր
Կատեգորիա:315 Կատեգորիա:Տարեթվեր
Կաշտրու Վերդի
Կաշտրու Վերդի (Castro Verde), քաղաքային տիպի ավան Պորտուգալիայում, Բեժա շրջանի համանուն մունիցիպալիտետի կենտրոնը։ Բնակչությունը ավանում 4800 մարդ է (ավանում), մունիցիպալիտետում՝ 7700 մարդ ։ Ավանը և մունիցիպալիտետը մտնում են Ալենտեժու և Բայշու-Ալենտեժու շրջանները։ Ըստ հին վարչական բաժանման՝ մտնում էր Բայշու-Ալենտեժու նահանգի կազմի մեջ։
Տեղակայում
Ավանը տեղակայված է Բեժա քաղաքից 40 կմ հեռավորության վրա։ Քաղաքով է անցնում Լիսաբոն-Ֆարո ավտոճանապարհը։
Հեռավորությունը մինչև.
Մունիցիպալիտետը սահմանակցում է.
Պատմություն
Ավանը հիմնվել է 1510 թվականին։
Արտաքին հղումներ
Կատեգորիա:Պորտուգալիայի մունիցիպալիտետներ Կատեգորիա:Պորտուգալիայի քաղաքներ Կատեգորիա:1510 թվականին հիմնադրված բնակավայրեր
Օպենկի (Պրոլետարսկի շրջան)
Օպենկի (Опенки), ավան Ռուսաստանի Դաշնության Ռոստովի մարզի Պրոլետարսկի շրջանում։ Օպենկինսկի գյուղական համայնքի վարչական կենտրոնն է։
Կատեգորիա:Ռոստովի մարզի Պրոլետարսկի շրջանի բնակավայրեր Կատեգորիա:Ռուսաստանի ավաններ
Բաշկորտոստանի արգելոց
Բաշկորտոստանի պետական բնական արգելոց գտնվում է Հարավային Ուրալի լեռնաճյուղավորումներում։
Պատմություն
Արգելոցը կազմակերպվել է 1930 թվականի հուլիսի 11-ին։ Մակերեսը կազմում է 49 609 հեկտար։
Բաշկորտոստանի ինքնավար խորհրդային սոցիալիստական հանրապետության նախարարության խորհրդի 1951 թվականի որոշմամբ արգելոցը լուծարվել է, վերջինիս տարածքում ձևավորվել է անտառային տնտեսություն և անտառը ինտենսիվ շահագործվել է։
1958 թվականի նոյեմբերին Բաշկորտոստանի առաջին արգելոցը վերականգնվեց ։ Մինչև 1986 թվականը արգելոցը բաղկացած էր երեք տարածքներից՝ Ուրալ Տաու, Հարավային Կրակ և Պրիբելսկի։ Վերջինս 1986 թվականին վերածվել է անկախ արգելոցի՝ Շուլգան Տաշ։
Աշխարհագրություն
Արգելոցը գտնվում է Բաշկորտոստանի (Հարավային) Ուրալի կենտրոնական մասում, Բաշկորտոստանի՝ Բուրզյանսկի, Աբզելիլովսկի, Բելորեցկի շրջանների տարածքում։ Հսկվող տարածքի բնական սահման են՝ Կագա գետը հյուսիսից, Ուրալտաու լեռնաշղթայի արևմուտյան լանջերը արևելքից, հարավից Ուզյան գետը և Կրակ լեռնաշղթայի հարավային հատվածի արևելյան լանջերը հարավից։
Արգելոցի ռելիեֆը լեռնային է։ Լեռնաշղթաներից շատերի գագաթները հարթ են և ծածկված են անտառներով։ Խիտ անտառային ծածկույթներին հաջորդում են հարավային լեռնաշղթայի տափաստանները, տարբեր բուսատեսկաներով հարուստ մեծ և փոքր մարգագետիններով։ Երկու տարածքներում էլ ռելիեֆն ունի իր առանձանահատկությունները։
Արգելոցի տարբեր տարածքներում կիման տարբեր է, բայց հիմնականում խիստ է, ջերմաստիճանն հասնում է մինչև -45 աստիճան։ Լեռներում ցրտահարություններ լինում են նույնիսկ ամռան ամիսներին։ Սառցահոսանք կարող է նկատվել ապրիլի առաջին կեսերին, իսկ ամսվա վերջին ձյունը հալվում է, պահպանվելով միայն լեռների հյուսիսային լանջերին։ Տեղումները ավելի քանի 500 մմ են, որոնց մեծ մասը տեղում է ամռան և աշնան ընթացքում։
Բուսական և կենդանական աշխարհ
Արգելոցում աճում են ավելի քան 700 տեսակ խոտային, թփային և ծառային բույսեր, բնակվում են կաթնասունների 51, թռչունների 155, ձկների 27, երկկենցաղների 4 և սողունների 6 տեսակներ։ Արգելոցի տարածքում հանդիպում են նաև բաշկորտոստյան վայրի մեղրատու մեղուներ։
Արտաքին հղումներ
Կատեգորիա:1930 հիմնադրումներ Կատեգորիա:Ռուսաստանի արգելոցներ
Բաննովկա (գետ)
Բաննովկա (Банновка), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Տոմ գետի ձախ ափին՝ 349 կմ հեռավորության վրա։ Գետի երկարությունը 22 կմ է։